
	REPUBLIKA HRVATSKA

ZAGREBAČKA ŽUPANIJA

GRAD VELIKA GORICA

Centar za djecu, mlade i obitelj

Velika Gorica


KLASA:601 -02/26-01/01

URBROJ:238-31-185-26/17
Velika Gorica, 21. rujna 2026.g.

Temeljem članka 40. i 41. Zakona o ustanovama (Narodne novine 76/93, 29/97, -isp.., 47/99-ispr., 35/08, 127/19 i 151/22), članka 31. i članka 32. Statuta Centra za djecu, mlade i obitelj Velika Gorica (Službeni glasnik Grada Velike Gorice, Godina XVI., Broj 6 od 17. rujna 2010. (Službeni glasnik Grada Velike Gorica, Godina XIX, Broj 5, od 23. srpnja 2013.godine)  i  Pravilnika o ustroju i unutarnjem redu Centra za djecu, mlade i obitelj Velika Gorica (KLASA: 601-02/25-01/1, URBROJ: 238-31-185-25/8, od 17. 04. 2025.), Upravno vijeće Centra za djecu, mlade i obitelj Velika Gorica 
raspisuje
N A T J E Č A J

Za imenovanje ravnatelja/ice Centra za djecu, mlade i obitelj Velika Gorica
Uvjeti:
- završen sveučilišni diplomski studij ili sveučilišni integrirani prijediplomski i diplomski studij s područja društvenih znanosti, ili stručni diplomski studij s područja društvenih znanosti, 
- 5 godina radnog iskustva u struci,
- organizacijske sposobnosti i komunikacijske vještine potrebne za uspješno vođenje rada i poslovanja Centra za djecu, mlade i obitelj Velika Gorica.

Natjecati se mogu i kandidati koji su prema ranijim propisima stekli visoku stručnu spremu tražene struke.
Na natječaj se mogu javiti osobe oba spola.

Izrazi upotrijebljeni u ovom javnom natječaju, a koji imaju rodno značenje, odnose se jednako na muški i ženski rod, bez obzira na to u kojem su rodu navedeni.

Ravnatelj/ica se imenuje na temelju javnog natječaja na 4 godine,  a po isteku mandata ista osoba može biti ponovno imenovana ravnateljem/icom, na temelju javnog natječaja.
 
Kandidati na natječaj dostavljaju sljedeću dokumentaciju:
-vlastoručno potpisanu prijavu na natječaj,

Uz prijavu kandidati su dužni (u izvorniku ili neovjerenoj preslici) priložiti:
-  životopis,
-  dokaz o državljanstvu (osobna iskaznica, putovnica, vojna iskaznica ili domovnica),
-  dokaz o stručnoj spremi: diploma (ukoliko kandidat uz prijavu priloži diplomu stečenu u inozemstvu, dužan je uz predmetnu diplomu dostaviti i rješenje o priznavanju inozemne visokoškolske kvalifikacije),
-  dokaz o ukupnom radnom iskustvu, ne stariji od 1 mjeseca: Elektronički zapis (e – radna knjižica) ili Potvrda o podacima evidentiranim u matičnoj evidenciji Hrvatskoga zavoda za mirovinsko osiguranje, a koji zapis/potvrda, između ostalih podataka, mora sadržavati i podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu, općini rada – prebivališta i trajanju staža osiguranja,
- dokaz o pet godina radnog iskustva u struci (ugovor o radu ili rješenje o rasporedu ili potvrda poslodavca), koji sadrži vrstu poslova i vremenska razdoblja u kojem je kandidat obavljao navedene poslove, a koje je radno iskustvo evidentirano u Elektroničkom zapisu/Potvrdi o podacima evidentiranim u matičnoj evidenciji Hrvatskoga zavoda za mirovinsko osiguranje, traženo u prethodnoj alineji,
- Program rada Centra za djecu, mlade i obitelj Velika Gorica za 4 godine,
- uvjerenje pribavljeno od nadležnog suda ili sustavom e-Građani da se protiv kandidata ne vodi kazneni postupak (ne starije od 1 mjeseca od podnošenja prijave).
Kandidat koji se poziva na pravo prednosti pri zapošljavanju prema posebnim propisima, dužan je u prijavi na natječaj priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.
Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21 i 156/23), uz prijavu na natječaj dužni su priložiti, osim dokaza o ispunjavanju traženih uvjeta, i sve potrebne dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.
Kandidati koji ostvaruju pravo prednosti pri zapošljavanju u skladu s člancima 47. do 50.  Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj u kojoj se pozivaju na to pravo, dužni su dostaviti i sve potrebne dokaze iz članka 49. stavak 1. navedenog zakona, dostupne na poveznici Ministarstva hrvatskih branitelja.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.

 Kandidati koji se sukladno članku 48.f Zakona o zaštiti vojnih i civilnih invalida rata (Narodne novine 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) pozivaju na pravo prednosti prilikom zapošljavanja dužni su uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca

Kandidati koji se, sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, 157/13, 152/14, 39/18 i 32/20), pozivaju na pravo prednosti prilikom zapošljavanja, dužni su uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.
Kandidati koji dostavljaju dokumentaciju na stranom jeziku dužni su uz istu dostaviti i ovjereni prijevod na hrvatski jezik.

Ukoliko kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista).

Isprave se prilažu u neovjerenom presliku, a prije izbora kandidata predočit će se izvornik.

Prijave na natječaj s traženom obveznom dokumentacijom dostavljaju se preporučeno poštom ili neposredno na adresu Centar za djecu, mlade i obitelj Velika Gorica, uz naznaku: „Natječaj za ravnatelja/icu  - ne otvaraj“  Velika Gorica, Trg kralja Tomislava 16.
Rok za podnošenje prijava je 8 dana  od objave natječaja u Narodnim novinama i na mrežnim stranicama Centra. 
Potpunom prijavom smatra se ona koja sadrži sve podatke i priloge navedene u ovom natječaju.

Osoba čija je prijava nepravodobna ili nepotpuna odnosno osoba koja ne ispunjava formalne uvjete iz javnog natječaja, ne smatra se kandidatom prijavljenim na javni natječaj niti će biti pozvana na dopunu.
O izboru ravnatelja/ice kandidati će biti obaviješteni u roku od 45 dana od isteka roka za podnošenje prijava.

Osobni podaci podnositelja prijave dostupni iz prijave, kao i osobni podaci dostupni iz gore navedenih priloga uz prijavu na natječaj, prikupljaju se i obrađuju isključivo za potrebe provedbe javnog natječaja.

Prijavom na natječaj prijavitelji su izričito suglasni da Centar za djecu mlade i obitelj i Grad Velika Gorica kao voditelji obrade podataka mogu prikupljati, koristiti se i dalje obrađivati podatke u svrhu provođenja natječajne procedure, sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN br. 42/18).

Odluka o rezultatima javnog natječaja bit će objavljena na mrežnim stranicama Centra za djecu mlade i obitelj Velika Gorica, sukladno članku 10. stavku 1. točki 10. Zakona o pravu na pristup informacijama (Narodne novine broj 25/13, 85/15 i 69/2022.).

